บาทเปิด 29.88/90 ปรับตัวอ่อนค่า
ธนาคารซีไอเอ็มบี ไทย รายงาน เงินบาทเปิด 29.88/90 ปรับตัวอ่อนค่าสวนทางภูมิภาค แรงขายหุ้นไทยกดดัน
12 ก.พ. 2556

ธนาคารซีไอเอ็มบี ไทย รายงาน เงินบาทเปิด 29.88/90 ปรับตัวอ่อนค่าสวนทางภูมิภาค แรงขายหุ้นไทยกดดัน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.88/90 บาท/ดอลลาร์ ปรับตัวอ่อนค่าจากเย็นวานนี้ที่ระดับ 29.82/84 บาท/ดอลลาร์ ตามแรงเทขายหุ้นของนักลงทุนต่างชาติ สวนทางกับเงินในภูมิภาคที่มีแนวโน้มแข็งค่า
"เงินบาทปรับตัวอ่อนค่าน่าจะมาจากปัจจัยเรื่องตลาดหุ้น ต่างชาติเริ่ม net sale" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 94.21/25 เยน/ดอลลาร์ ปรับตัวอ่อนค่าจากระดับ 93.24/26 เยน/ดอลลาร์ ส่วนเงินยูโรอยู่ที่ระดับ 1.3401/3403 ดอลลาร์/ยูโร ขยับแข็งค่าเล็กน้อยจากระดับ 1.3396/3399 ดอลลาร์/ยูโร
นักบริหารเงินประเมินการเคลื่อนไหวของเงินบาทวันนี้น่าจะแกว่งตัวในกรอบระหว่าง 29.85-29.95 บาท/ดอลลาร์